Wezîrê Eşo - Wîkîpediya

# Wezîrê Eşo

### Ji Wîkîpediya

Wezîrê Eşo nivîskar û rewşenbîrekî kurd e.

Wezîrê Eşo di 1ê mijdara 1934an de li paytextê Gurcistanê – Tiblîsê hatiye dinyayê.

Ew di sala 1953an de li fakulteya tarîxê ya Zanîngeha paytextê Ermenistanê – Êrîvanê tê qebûlkirin û gava ew xelas dike, di navbera salên 1958–1961ê de li gundê Pampê wek serokê dibistanê kar dike. Salên 1961–1963an wek berendamê doktorayê beşa kurdzaniyê ya Enstîtuya Rohilatzaniyê de li Lenîngradê (niha Sankt–Pêtêrsbûrg) di nava tarîxa Kurdistanê de kûr dibe. Salên 1964–1983an weke redaktor û redaktorê sereke yê polîtîkî di radyo, televîzyon û weşanên Ermenistanê de kar dike. Salên 1983–1994an karê redaktorîkirinê û wergeriyê di beşa weşanên kurdî ya Radyoya Êrîvanê de bi cî tîne.

Wezîrê Eşo xwediyê çend kitêbên çîrok, kurteroman û wergerê ye:

- Mizgînî
- Dengbêj kal bûbû
- Pamp–Sîpan
- Xaçatûr Abovyan

û lêkolînên wî yên

- Kurd
- Êzdî
- Xebera dosta

Weke rojnamevan zêdeyî hezar gotar û şiroveyên wî li ser rûpelên Rya Teze û hemû rojname û kovarên Ermenistanê û Moskovayê yên navendî de hatine weşandin, lê welê jî di radyoyê de hatine weşandin.

Ji ber vê kedê ew kirine endamê Yekîtiyên nivîskar û rojnamevanên Ermenistanê û yê Yekîtiya Sovyeta berê. Wezîrê Eşo di sala 1991ê de hêjayî xelata Yekîtiya Nivîskarên Ermenî û Seksyona nivîskarên kurd ya bi navê Erebê Şemo bû.

Wezîrê Eşo niha li Belçîkayê dimîne. Ew li Belçîkayê jî di kar û mijûliyên nivîskariyê de berdewam e.

Ji "http://ku.wikipedia.org../../../w/e/z/Wez%C3%AEr%C3%AA_E%C5%9Fo_8c73.html" hatiye standin.

Kategorî: Nivîskar

##### Views

- Gotar
- Guftûgo
- Revîzyona niha

##### Lêbigere